
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
Privind aprobarea deplasării, în perioada 23-26 iunie 2017,

a unei delegaţii reprezentative a municipiului Focşani, conduse de primarul Municipiului Focşani, domnul Cristi Valentin Misăilă, ȋn oraşul Tivoli, Italia 
în vederea participării la „Festivalul popoarelor”

          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul comun al Biroului presă, relaţii externe şi al Direcţiei Economice, înregistrat la nr. 36141 din 22.05.2017, privind aprobarea deplasării, în perioada 23-26 iunie 2017, a unei delegaţii reprezentative a municipiului Focşani, ȋn oraşul Tivoli, Italia în vederea participării la „Festivalul popoarelor”;
-văzând avizul favorabil al comisiei pentru buget și administrație publică și procesul verbal de numărare a voturilor secret exprimate;
- în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- în baza art. 36, alin.(1) şi (9) şi în temeiul art. 45, alin. (2) din Legea nr. 215/2001  privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Se aprobă deplasarea, în perioada 23-26 iunie 2017, a unei delegaţii reprezentative a municipiului Focşani, conduse de primarul Municipiului Focşani, domnul Cristi Valentin Misăilă, ȋn oraşul Tivoli, Italia în vederea participării la „Festivalul popoarelor”, delegaţie compusă dintr-un număr de 17 persoane şi anume:

·  dl. Cristi Valentin Misăilă – primarul Municipiului Focşani
·  dl. Marius Eusebiu Iorga – viceprimar al Municipiului Focşani
·  un funcţionar public – care va fi desemnat prin Dispoziție a primarului
·  D-na Lazăr Sevastiţa – muncitor calificat I - bucătar la Cantina de ajutor social, Direcţia de Asistenţă Socială şi Medicină Scolară Focşani
·  Ansamblul Folcloric „Tara Vrancei” - 13 persoane – nominalizaţi de către Directorul Ansamblului.
Art. 2. – Cheltuielile aferente transportului şi diurnei pentru reprezentanţii Municipiului Focşani, desemnaţi de către Consiliul Local, vor fi suportate din bugetul propriu al Municipiului Focşani, în condiţiile legii.

· Cheltuielile aferente transportului, diurnei şi recuzitei pentru membrii Ansamblului Folcloric „Ţara Vrancei” vor fi suportate din bugetul propriu al Ansamblului Folcloric „Ţara Vrancei”, pe anul 2017, în condiţiile legii.
· Cheltuielile aferente transportului şi diurnei pentru d-na Lazăr Sevastița vor fi suportate din bugetul Direcţiei de Asistenţă Socială şi Medicină Școlară Focşani. 
Art. 3. Prezenta hotărâre va fi comunicată de către Serviciul administrație publică locală, agricultură, în vederea aducerii la îndeplinire, Ansamblului Folcloric „Ţara Vrancei”, Direcţiei de Asistenţă Socială şi Medicină Scolară Focşani și Primarului municipiului Focșani, care va asigura executarea acesteia prin Biroul presă, relaţii externe şi Direcţia economică.

  PREŞEDINTE DE ŞEDINŢĂ,

           Mihai Nedelcu                                       
    Contrasemnează,

                                                                         SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 

